**Styremøte 29. oktober**

**1. Formaliteter**

Møteleder: Ingrid Birgitte Løvoll

Referent: Camilla Finstad Pedersen

Tid og sted: LY31 og Zoom, kl. 17:00

**2. Tilstede**

I LY31: Ingrid Landsverk, Ingrid Birgitte Løvoll, Markus Mollerud, Marita Uglem Remøy, Henrik Fossmo, Andrea Moksnes, Roar Høiby Brakstad, Camilla Finstad Pedersen

Via Zoom: Kristine Sandland Kristensen, Emma Eivik

**3. Godkjenning av referat**

Godkjent

**4. Godkjenning av møteinnkallelse og saksliste**

Godkjent

**117/20 Leder**

Oppdatering av tiden fremover v/Ingrid Birgitte

* Det er ikke planlagt så mange møter i tiden fremover.
* Skal bruke tiden på å rydde opp litt i driven, kaste dokumenter vi ikke lenger har bruk for osv.
* Skal utforme coronaretningslinjer til arvtakerne så de vet hvordan vi har jobbet med smittevern, og de har retningslinjer de kan forholde seg til når de tar over

Vedtektsendringer v/Ingrid Birgitte:

Følgende forslag til vedtekstendringer i §1 til §3 er fremmet og vedtatt i styret og vil legges frem til avstemming på allmøtet. Styret forbeholder seg retten til å gjøre redaksjonelle endringer i disse forslagene for å forbedre ordlyden før de presenteres på allmøtet. Det er kun avsnittene hvor endringer er foreslått som vises i dette referatet. Vedtektene i sin helhet ligger tilgjengelig på nettsiden. Endringer vises her i kursiv, forslag til tekst som skal fjernes er markert i kursiv med understrek:

**§ 5 Mistillit**

*Gyldige* forslag om mistillit til tillitsvalgte valgt av allmøtet, behandles av ekstraordinært allmøte etter Erudiostyrets godkjenning av forslaget og vedtas med kvalifisert flertall (2/3). Erudiostyret foretar eventuelle suppleringsvalg (denne endringen skal fjerne styrets mulighet til å legge ned veto ved gyldige forslag om mistillit som følger retningslinjene gitt i paragrafen).

*Erudiostyret skal kalle inn til Erudiostyremøte* og gjøre styret kjent med at det foreligger forslag om mistillit og at dette skal behandles*.* Sakens dokumenter skal legges fram for Erudiostyret ved møtestart.

**§ 6 Økonomi**

Regnskapsåret går fra 16.01. til 15.01.

*Allmøtet* vedtar budsjett innenfor de rammene som foreligger. *Alle økonomiske kostnader innad i Erudio Linjeforening godkjennes av Erudiostyret med bakgrunn i vedtatt budsjett. Alle økonomiske disposisjoner utenfor budsjett skal behandles av Erudiostyret.*

Økonomien skal godkjennes av en utenforstående revisor *før allmøtet*. Revisor skal oppnevnes av Erudiostyret og godkjennes ved allmøtet ved simpelt flertall.

**Forslag til ny vedtekt:**

Erudiostyret ønsker å presentere en vedtekt som omhandler personvern og taushetsplikt, som plikter Erudiostyret til å behandle personinformasjon etter GDPRs retningslinjer, samt å pålegge styret taushetsplikt i saker som omhandler enkeltpersoner.

**118/20 Nestleder**

Oppdatering av tiden fremover v/ Camilla

* Allmøtet vil holdes fysisk så langt det lar seg gjøre, og det vil ikke bli halvdigitalt.
* Grunnen til dette er at det er at det kun er betalende medlemmer som har stemmerett, og det er vanskelig å holde kontroll på hvem som kan stemme hvis halvparten er digitalt
* Det er også vanskelig å passe på at de hjemme får med seg alt som sies i salen
* Akklamasjon blir vanskelig

**119/20 Økonomiansvarlig**

Sit-penger v/Ingrid

* Gjentar at vi MÅ bruke sit-pengene før jul!
* Fremdeles ikke noe svar angående omdisponering av midler til adobe-pakka til tross for ny purring.

Oppdatering på visma v/Ingrid

* De jobber med saken og gir beskjed når de vet noe mer.

Budsjett for 2021 v/Ingrid

* Arrangementsansvarlig:
  + Ønsker penger til julebord (3000 kr) og eksamensfest (5000 kr). Disse to arrangementene det er størst utgifter på og vi ønsker å presse ned prisen for medlemmene.
  + Resten kan stå som i forrige budsjett.
* Aktivitetsansvarlig
  + Volleyball i oppstartsfasen. Ønsker å legge inn i det budsjettet og håpe på at det lar seg gjennomføre neste semester. 2000 kr til oppstart.
    - Legge ut post angående dette på facebook så medlemmene vet at vi fremdeles har planer om å gjennomføre dette, men at det er vanskelig fordi vi ikke får svar fra sit.
  + Kor vil ha 4800 kr til uniform, buttons, noter osv.
  + Erudio fotball herrer: priorteringsliste på tilsammen 8800 kr
    - Støtte til innendørstrening (2000 kr)
    - Dragvollligakontigent - 400 kr per kamp (4000-5600 kr)
    - Drakter uten navn
  + Håndball: 800 kr
  + Lektur: 5000 kr - turene som ble arrangert koster mye og de ønsker derfor mer enn i fjor
  + Damefotball: fotballpumpe og fotballligakontigent (studentligaen)
  + Mannskor: 500 kr til kaffe og te.
  + Øl-/vinbryggelag: 2000 kr til oppstart.
  + Koskom: 1500 kr
* Informasjonsansvarlig:
  + Samme som i fjor, men vær obs på prisendring på nettsiden.
* Fagkom
  + Øke summen på quiz så den tar høyde for vinnerlaget av marathontabellet.
  + Faglig arrangement: likt som i fjor (7500 kr)
  + Førstisseminar: 4000 kr til pizza
  + Andre faglige arrangementer: 1500 kr (skrivestue x2 og fag 2 dagx1)
  + Pride: 100 kr (vi har flagg og fane)
* Ugleposten:
  + Ønsker å øke opplaget: 220 kr istedenfor 180 kr: ca. 10500 kr x2 + servering (500 kr)
  + Pizza på siste redaksjonsmøte: 1200 kr
  + Studentpris adobe: 2284 kr
  + Tegnebrett: evt. omdisp fra sit, men hvis det må inn i budsjettet så blir det 1500 kr
* Fadderuka:
  + Basere oss på regnskapet fra fadderuka 2019 da vi håper på en fadderuke som ligner mer på 2019 enn 2020.
  + Eneste endring vil bli i t-skjorter, hvor Fadderutvalget nå kun sponser ⅓ av t-skjortene.
* Nestleder: 2000 kr på opptaket
* Leder: 1000 kr til styrebånd til nye styremedlemmer
* Inntekt medlemskap: 40000 kr
* Økonomiansvarlig:
  + Det vil bli en inntektspost på pins og daljer
  + Kontorrekvisita: 1000 kr
  + Hygge på kontoret: 1200 kr
  + Allmøte: legge til penger til pizza
* Jubball: samme som i fjor
* Forsikring til arrangement/konkursforsikring: sette av penger til dette i budsjettet

Oppdatering av tiden fremover v/Ingrid

* Vi har fremdeles brukt meget lite av budsjettet, så det er bare å få brukt litt penger
* Forslag: eksamenslesing med Erudio
* Skal lage regnskap og kose seg med det

**120/20 Arrangementsansvarlig**

Studenterhytta januar 2020 v/Kristine

* To datoer vi kan bruke til “Åredagen som ikke er i åre”. Vi bruker begge disse dagene: 14. og 21. januar. Skal legge ut melding på facebook om at Åre ikke kommer til å skje, og fortelle at det legges en backup-plan.
* Det skal også ut en melding om at immballet ikke blir noe av, men at det forhåpentligvis blir jubball til våren.

**121/20 Redaktør/grafisk**

Oppdatering av tiden fremover v/Marita

* Utgivelsen blir i uke 47, men vet ikke helt hvordan det skal deles ut enda siden det ikke er lov med stands innendørs. Tror ikke de kommer til å stå ute, men det er ikke utelukket. Ønsker avisstativer de kan stå i dersom ikke de kan stå på stand.

**122/20 Fagansvarlig**

Oppdatering av tiden fremover v/Emma

* Quizen forrige gang gikk bra. Det blir ny quiz i november.
* Eksamenslesing med Erudio: vil booke Sandkassa og ha felles eksamenslesing med medlemmer fra Erudio.

**123/20 Informasjonsansvarlig**

Oppdatering av tiden fremover v/Markus

* Uke 47 er informasjonsansvarlig på øvelse med Heimvernet, ny infoansvarlig får prøve seg da
* Promotering av styrestillinger: blir trolig én og én post på insta med hver styrestilling

**124/20 Aktivitetsansvarlig**

Oppdatering av tiden fremover v/Roar

* Kakesøndag går som normalt
* To ting avlyst - guttekveld og koskom tester Dragvollkjelleren
* Julefilm utgår

**125/20 Faddersjefer**

Oppdatering av tiden fremover v/Henrik og Andrea

* Ingenting
* Faddersjefene anbefaler låta til Scooter som heter “Fuck 2020” :)

**126/20 Eventuelt**

Møte med Stian Hårstad v/Ingrid B og Marita

* Stian Hårstad er sjef for lektorutdanning for alle språklektorer
* Han syns det er vanskelig å komme i kontakt med språkførstiser, og de vil vite hvordan de har det og hvordan de kan hjelpe dem på best mulig måte.
* Evaluering av semesteret: nestleder lager spørreskjema hvor eventuelle spørsmål instituttet har kan legges inn i dette

Æresmedlemskap v/Ingrid B

* Møte med komitéen for utdeling av æresmedlemskap på mandag, og det er nå avgjort hvem som får æresmedlemskap. Det avsløres først på allmøtet.
* God feedback på måten vi har løst det med opprettelsen av komité, samt hvordan stemmingen foregikk.

Julekort v/alle

* Tirsdag 10. november kl. 12 på Dragvoll

Møteplan v/alle

* Leder lager doodle med frist til i morgen kveld